**Лаутен** (португалски: *Município Lautém*, тетум: *Munisípiu Lautein*) е една од општините (поранешни области) на Источен Тимор, на источниот крај на островот Тимор. Има население од 64.135 жители (попис 2010 година) и површина од 1.813 км². Нејзин главен град е Лоспалос, кој се наоѓа на 248 километри источно од главниот град Дили.

Етимологија
-----------

Зборот Лаутем (*Lautém*) е португалска верзија на локалниот збор *Lauteinu* на јазикот Фаталуку, што значи „свето платно".

Историја
--------

Општина Лаутен е идентична со истоимената општина од времето на Естадо Ново. Во тоа време, многу локалитети имаа португалски имиња, почнувајќи од селото Лаутен, кое се викаше Вила Нова де Малака, но тука беа и Нова Назаре (денес Ком), Нова Сагрес (денес Тутуала) и Нова Инкора (Лаиваи), меѓу другите.

Географија
----------

На запад општината се граничи со општините Баукау и Викеке. На север лежи Бандското Море, а на југ Тиморското Море. Општината ја вклучува и најисточната точка на островот, Кап Кутча во административното место Тутуала и малиот остров Оако.

Лаутем има прекрасни плажи со песок и див, планински и суров недопрен пејзаж. Тука живеат многу ендемски птици од Источен Тимор. Во близина на градот Лаутем има цртежи во пештери. Бројни камени саркофази и анимистички светилишта се наоѓаат низ целата општина.

Општината Лаутем е позната по птиците. Неговото општинско знаме има глава на жолто-сртска какаду.

Административни места на Лаутен
Градови во Лаутен

Население
---------

Населението во општината заклучно со 2015 година е 65 240 жители; за споредба, во 2004 година населението броеше 55 921 лице. Просечната густина на населението е околу 36 луѓе / км². Просечната возраст на населението заклучно со 2010 година е 17 години. Во периодот од 1990 до 2004 година, годишниот раст на населението во просек изнесуваше 1,72%.

62,5% од населението го зборува јазикот Фаталуку како мајчин јазик; Останати јазици се тетумскиот јазик, португалскиот и индонезискиот јазик. Стапката на неписменост е 61,1% (65,9% за жени и 56,0% за мажи). Само околу 40% од населението завршило средно училиште, а само 2,7% од населението има високо образование.

Економија
---------

Во овој регион на Источен Тимор, главните извори на приход за заедниците се занаетчиски риболов и егзистенцијално земјоделство. Овие активности се надополнети, во некои области, со продажба на традиционални таи (традиционално ткаење), како и производство на корпи и други видови ракотворби. Исто така, развиен е туризмот, а најпознати атракции се Илха де Jacако и плажата Валу.

Галерија
--------

* Јапонски бункерЈапонски бункер
* Островот ОакоОстровот Оако
* Лаутен 1917 годинаЛаутен 1917 година
* Село во ЛаутенСело во Лаутен
* Португалска фонтана 1924 годинаПортугалска фонтана 1924 година

Поврзано
--------

* Источен Тимор
* Општини во Источен Тимор

Наводи
------

1. ↑  „Divisões Administrativas « Governo de Timor-Leste". *timor-leste.gov.tl* (англиски). Посетено на 2020-11-14.
2. ↑  „Источен Тимор Економија" (PDF). Архивирано од изворникот (PDF) на 2019-04-22.

Надворешни врски
----------------

* Фаталуку јазик портал

|  |  |  |  |  |
| --- | --- | --- | --- | --- |
| 

| * п
* р
* у
Општини во Источен Тимор |
| --- |
|  |
| 
* Ајлеу
* Ајнару
* Баукау
* Бобонару
* Викеке
* Дили
* Ермера
* Кова Лима
* Лаутен
* Ликиса
* Манатуту
* Мануфахи
* Окуси

 | Flag of East Timor |

 |